turjo4nis/wikipedia-bn-dump-20250701 huggingface dataset:
সিরাজপুর হাওর নদী

সিরাজপুর হাওর নদী  বাংলাদেশের দক্ষিণ-পশ্চিমাঞ্চলের কুষ্টিয়া, রাজবাড়ী ও  মাগুরা জেলার একটি নদী।  নদীটির দৈর্ঘ্য ২১ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিরাজপুর হাওর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৫।

প্রবাহ
সিরাজপুর হাওর নদীটি কুষ্টিয়া জেলার খোকসা উপজেলার ওসমানপুর ইউনিয়ন এলাকায় প্রবহমান গড়াই নদী হতে উৎপত্তি লাভ করেছে। অতঃপর এই নদীর মাগুরা জেলার শ্রীপুর উপজেলার আলমসার ইউনিয়ন পর্যন্ত প্রবাহিত হয়ে গড়াই নদীতে নিপতিত হয়েছে। এ নদীর পানিপ্রবাহ মৌসুমি প্রকৃতির, শুকনো মৌসুমে নদীতে পানির প্রবাহ তেমন থাকে না।

আরও দেখুন 
 বাংলাদেশের নদীর তালিকা

তথ্যসূত্র

 

কুষ্টিয়া জেলার নদী
মাগুরা জেলার নদী
রাজবাড়ী জেলার নদী
খোকসা উপজেলা
পাংশা উপজেলা
শ্রীপুর উপজেলা, মাগুরা
হরি নদী

হরি নদী  বাংলাদেশের দক্ষিণ-পশ্চিমাঞ্চলের যশোর ও  খুলনা জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৬।

প্রবাহ
হরি নদীটি যশোর জেলার অভয়নগর উপজেলার পায়রা ইউনিয়ন এলাকায় প্রবহমান মুক্তেশ্বরী টেকা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে হাপরখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
যশোর জেলার নদী
ডুমুরিয়া উপজেলা
অভয়নগর উপজেলা
মণিরামপুর উপজেলা
কেশবপুর উপজেলা
হরিহর নদী

হরিহর নদী  বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরিহর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৭।

প্রবাহ
হরিহর নদীটি যশোর জেলার মণিরামপুর উপজেলার রুহিতা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। কিন্তু বর্তমানে এর উৎসমুখ বন্ধ হয়ে যাওয়ায় নদীটি কাশিমনগর ইউনিয়নের একটি নিম্নভূমি থেকে উৎপত্তি লাভ করেছে বলে মনে হয়। এই নদীর জলধারা একই জেলার মণিরামপুর ও  কেশবপুর উপজেলার মধ্য দিয়ে প্রবাহিত হয়ে হাপরখালী নদীতে নিপতিত হয়েছে। নদীটির বেশ কিছু অংশে এখন তেমন পানি থাকে না। কোথাও নদীটি ক্ষীণ প্রবাহপথে পরিণত হয়েছে। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

যশোর জেলার নদী
মণিরামপুর উপজেলা
কেশবপুর উপজেলা
জান্নি ইনফান্তিনো

জোভান্নি ভিনচেন্ৎ‌সো ইনফান্তিনো, যিনি জান্নি ইনফান্তিনো (; জন্ম: ২৩ মার্চ, ১৯৭০) নামে পরিচিত, ব্রিগ -এ জন্মগ্রহণকারী সুইস-ইতালীয় ফুটবল প্রশাসক ও বর্তমান ফিফা সভাপতি। ইতালি ও সুইৎজারল্যান্ড - উভয় দেশের নাগরিক তিনি। ২০০৯ সাল থেকে উয়েফা'র মহাসচিবের দায়িত্বে ছিলেন জান্নি ইনফান্তিনো। ২৬ ফেব্রুয়ারি, ২০১৬ তারিখে ফিফা'র এক্সট্রাঅর্ডিনারী কংগ্রেস সভা চলাকালীন তাকে ফিফা'র সভাপতিরূপে নির্বাচিত করা হয়।

কর্মজীবন  
ইনফান্তিনো ২০০০ সালের আগস্ট মাসে উয়েফায় কাজ করতে শুরু করেন। ২০০৪ সালের জানুয়ারি মাসে তিনি উয়েফার বৈধ কার্যক্রম ও ক্লাব নিবন্ধন বিভাগের পরিচালক হিসেবে মনোনীত হন। ২০০৭ সালে উয়েফার উপ-মহাসচিব হন ও অক্টোবর, ২০০৯ সালে উয়েফার মহাসচিব হন। এসময়ে উয়েফা আর্থিক স্বচ্ছতা খেলার প্রবর্তন ঘটায় ও ক্ষুদ্র জাতীয় সংস্থাগুলোকে আর্থিক সহায়তা প্রদান করে। ২০১৬ সালে উয়েফা ইউরো প্রতিযোগিতায় ২৪ দলে সম্প্রসারণের বিষয়ে তিনি দৃষ্টি রেখেছিলেন।

২০১৫ সালে গ্রিসের সরকারের নতুন ক্রীড়ানীতি প্রবর্তনের বিষয়ে সরকারের সাথে আলোচনায় নেতৃত্ব দেন। আন্তর্জাতিক ফুটবলে সরকারের হস্তক্ষেপের ফলে হেলেনিক ফুটবল ফেডারেশন কর্তৃক গ্রিক সরকারকে সতর্কবার্তা প্রদানে নীতিগত সমর্থন ব্যক্ত করেন।

ফিফা সভাপতি 
ফিফার পুনর্গঠন কমিটির অন্যতম সদস্য ছিলেন ইনফান্তিনো। ২৬ অক্টোবর, ২০১৫ তারিখে উয়েফা নির্বাহী কমিটির অনুমোদনক্রমে ২০১৬ সালের ফিফা এক্সট্রাঅর্ডিনারী কংগ্রেসে সভাপতি হিসেবে নিজ প্রার্থীতা দাখিল করেন। একই দিনে তিনি তার প্রার্থীতা নিশ্চিত করেন ও প্রয়োজনীয় সমর্থনের জন্য আহ্বান জানান। তিনি ফিফা বিশ্বকাপে ৪০ দলের অংশগ্রহণের প্রসার ঘটাতে চান।

২৬ ফেব্রুয়ারি, ২০১৬ তারিখে তিন বছর মেয়াদে ফিফা সভাপতিরূপে নির্বাচিত হন। ৮ অক্টোবর, ২০১৫ তারিখে সাবেক সভাপতি সেপ ব্লাটারকে বহিষ্কার ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও তাকে নিষেধাজ্ঞা প্রদান করা হয়, তারপর, ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন, ২০১৬ সালে প্রথমবার তিন বছরের ফিফার প্রেসিডেন্ট নির্বাচিত হয়েছিলেন ইনফান্তিনো। ২০১৯ সালে পুনরায় সেই পদে নির্বাচিত হন তিনি। ২০২২ সালে টানা তৃতীয়বারের মত ফিফা সভাপতি নির্বাচিত হন এই সুইস-ইতালিয়ান নাগরিক

ব্যক্তিগত জীবন 
ফ্রাইবার্গ বিশ্ববিদ্যালয়ে আইনশাস্ত্রে অধ্যয়ন করেন। ইতালী, ফরাসী ও জার্মান ভাষায় অনর্গল কথা বলতে অভ্যস্ত তিনি। এছাড়াও, ইংরেজি, স্পেনীয় ও আরবী ভাষায়ও তার দখল রয়েছে। নিউচাতেল বিশ্ববিদ্যালয়ের অধীনে আন্তর্জাতিক ক্রীড়া শিক্ষা কেন্দ্রের মহাসচিব হিসেবে কাজ করেছেন।

লেবানীয় লিনা আল আশকারের সাথে পরিণয়সূত্রে আবদ্ধ তিনি। তাদের সংসারে চার সন্তান রয়েছে। ইতালীয় সিরি এ ক্লাব ইন্টার মিলানের একনিষ্ঠ সমর্থক তিনি।

তথ্যসূত্র

বহিঃসংযোগ 

Biography on UEFA website

ফিফার সভাপতি
১৯৭০-এ জন্ম
জীবিত ব্যক্তি
ইতালীয় ব্যবসায়ী
সুইজারল্যান্ডীয় ব্যবসায়ী
ইতালীয় ফুটবলের সভাপতি ও বিনিয়োগকারী
সুইস ফুটবলের সভাপতি ও বিনিয়োগকারী
উয়েফা নির্বাহী পরিষদের সদস্য
ফ্রাইবার্গ বিশ্ববিদ্যালয়ের প্রাক্তন শিক্ষার্থী
আন্তর্জাতিক অলিম্পিক কমিটির সদস্য
পানামা পেপার্সে নাম থাকা ব্যক্তি
হামকুড়া নদী

হামকুড়া নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১১ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হামকুড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৮।

প্রবাহ
পাণ্ডব নদীটি খুলনা জেলার ডুমুরিয়া উপজেলার ডাকাতিয়া বিল হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলা পর্যন্ত প্রবাহিত হয়ে ভদ্রা নদীতে নিপতিত হয়েছে। পরবর্তীকালে বিল ডাকাতিয়ার সাথে বেড়ীবাঁধের জন্য সংযোগ বিচ্ছিন্ন হয়ে যাওয়ায় নদীটি শুকিয়ে যেতে থাকে। বর্তমানে নদীতে কোনো পানিপ্রবাহ নেই। নদীটি জোয়ার ভাটার প্রভাবে প্রভাবিত নয়।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
ডুমুরিয়া উপজেলা
হাড়িয়া নদী

হাড়িয়া নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৪ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৯।

প্রবাহ 
হাড়িয়া নদীটি খুলনা জেলার পাইকগাছা উপজেলার লতা ইউনিয়ন এলাকায় প্রবহমান গুনাখালি নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার গদাইপুর ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীটির তেমন কোনো শাখা-প্রশাখা নেই। নদীটির উজানের তুলনায় ভাটির দিক অধিক প্রশস্ত এবং উজানের দিকের অনেকটা শুকিয়ে গেছে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
পাইকগাছা উপজেলা
শের-ই-বাংলা জাতীয় ক্রিকেট স্টেডিয়ামে আন্তর্জাতিক ক্রিকেটে পাঁচ-উইকেট লাভের তালিকা

শের-ই-বাংলা জাতীয় ক্রিকেট স্টেডিয়াম বাংলাদেশের রাজধানী ঢাকার মিরপুরে অবস্থিত আইসিসি অনুমোদিত একটি আন্তর্জাতিক ক্রিকেট মাঠ যেখানে আঞ্চলিক খেলাসহ আন্তর্জাতিক ক্রিকেট ম্যাচ আয়োজিত হয়। অবিভক্ত বাংলার প্রখ্যাত নেতা এ কে ফজলুল হকের উপাধি শের-ই-বাংলা থেকে এ স্টেডিয়ামের নামকরণ করা হয়। পূর্বে এটি মিরপুর স্টেডিয়াম নামে পরিচিত ছিল। ভেন্যূটি ২০০৪ সালে বাংলাদেশ ক্রিকেট বোর্ড কর্তৃক বঙ্গবন্ধু জাতীয় স্টেডিয়ামের পরিবর্তে পুরুষ ও মহিলা উভয় জাতীয় দলের নিজস্ব মাঠ হিসাবে অধিগ্রহণ করা হয়। একটি আন্তর্জাতিক পর্যায়ের ম্যাচের জন্য এর দর্শক ধারণ ক্ষমতা ২৫,০০০ হাজার। এ মাঠে প্রথম একদিনের আন্তর্জাতিক (ওডিআই) ম্যাচ ২০০৬ সালে বাংলাদেশ ও জিম্বাবুয়ের মধ্যে অনুষ্ঠিত হয় এবং ২০০৭ সালে বাংলাদেশ ও ভারত খেলার মাধ্যমে এ মাঠের টেস্ট অভিষেক ঘটে। নভেম্বর ২০১৬ পর্যন্ত, এ মাঠে ১৫টি টেস্ট এবং ৯৮টি ওডিআই ম্যাচ অনুষ্ঠিত হয়েছে।

আন্তর্জাতিক ক্রিকেট এক ইনিংসের পাঁচ বা তার চেয়ে বেশি উইকেট লাভকারী বোলারকে ইংরেজিতে “ফাইভ-উইকেট হল” বা "ফাইভ ফর" বা "ফিফার" বলে ডাকা হয়ে থাকে। এটিকে ক্রিকেটের একটি উল্লেখেযোগ্য কৃতিত্ব হিসাবে গণ্য করা হয়। শের-ই-বাংলা স্টেডিয়ামে প্রথম পাঁচ উইকেট লাভকারী বোলার হলেন ভারতীয় ক্রিকেটার জহির খান। তিনি বাংলাদেশের বিরুদ্ধে ২০০৭ সালে এক ইনিংসে ৩৪ রানের বিনিময়ে ৫ উইকেট সংগ্রহ করেছিলেন। এ স্টেডিয়ামের ইতিহাসে সোহাগ গাজী একমাত্র বোলার যিনি তার টেস্ট অভিষেক ম্যাচে ৭৪ রানের বিনিময়ে ৬টি উইকেট লাভ করেন। তবে সবচেয়ে সেরা পাঁচ উইকেট লাভকারী টেস্ট বোলার হলেন বাংলাদেশের তাইজুল ইসলাম। তিনি ২০১৪ সালে জিম্বাবুয়ের বিপক্ষে ৩৯ রানের বিনিময়ে ৮ উইকেট লাভ করেন।  টেস্ট ক্রিকেটে সর্বশেষ মেহেদী হাসান ৬ উইকেট লাভ করে, সে ৭৭ রানের বিনিময়ে এ উইকেট তুলে নেয়। নভেম্বর ২০১৬ পর্যন্ত, শের-ই-বাংলা স্টেডিয়ামে টেস্ট ক্রিকেটের ২৩ জন বোলার পাঁচ উইকেট লাভ করেছেন।

নভেম্বর ২০১৬ পর্যন্ত, শের-ই-বাংলা স্টেডিয়ামে একদিনের আন্তর্জাতিক ক্রিকেট ওডিআইয়ে ১৬ জন বোলার পাঁচ উইকেট লাভ করে। ওডিআইয়ে বাংলাদেশের ফরহাদ রেজা প্রথম পাঁচ উইকেট লাভকারী। ফরহাদ ২০০৮ সালে আয়ারল্যান্ডের বিপক্ষে ৪২ রানে বিনিময়ে ৫ উইকেট তুলে নেন। এ মাঠে ওডিআই অভিষেকে পাঁচ উইকেট লাভ করেন ৩ জন বোলার। তারা হলেন তাসকিন আহমেদ, মুস্তাফিজুর রহমান ও কাগিসো রাবাদা। তাদের মধ্যে রাবাদা তার অভিষেক ম্যাচে হ্যাট্রিক করেছিলেন। তিনি ১৬ রানের বিনিময়ে ৬ উইকেট লাভ করেছিলেন। এ মাঠের সবচেয়ে সেরা বোলার হলেন স্টুয়ার্ট বিনি। তিনি ৪ রানে ৬ উইকেট নিয়েছিলেন। এক দিনের আন্তর্জাতিক ক্রিকেটে সর্বশেষ ইংল্যান্ডের জ্যাকি বেল ৫১ রানের বিনিময়ে বাংলাদেশের বিপক্ষে ৫ উইকেট নেয়।

নির্দেশিকা

টেস্ট

ওডিআই

তথ্যসূত্র

বহিঃসংযোগ 

মাঠ অনুযায়ী আন্তর্জাতিক ক্রিকেটে পাঁচ উইকেট লাভের তালিকা
মাঠ অনুযায়ী টেস্ট ক্রিকেটের নথি
মাঠ অনুযায়ী ওডিআই ক্রিকেটের নথি
বাংলাদেশী ক্রিকেট তালিকা
বাংলাদেশ ক্রিকেট রেকর্ড ও পরিসংখ্যানের তালিকা
হাপরখালী নদী

হাপরখালী নদী  বাংলাদেশের দক্ষিণ-পশ্চিমাঞ্চলের সাতক্ষীরা, যশোর ও  খুলনা জেলার একটি নদী।  নদীটির দৈর্ঘ্য ৪৯ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাপরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০০।

প্রবাহ
হাপরখালী নদীটি সাতক্ষীরা জেলার কলারোয়া উপজেলার দিয়ারা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে তেলিগঙ্গা-ঘেংরাইল নদীতে নিপতিত হয়েছে। নদীটির উজানের দিকের অনেকটা অংশ সম্পূর্ণ শুকিয়ে গেছে, ভাটির দিকে সীমিত পরিসরে নৌযান চলাচল করতে দেখা যায়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
সাতক্ষীরা জেলার নদী
যশোর জেলার নদী
ডুমুরিয়া উপজেলা
কলারোয়া উপজেলা
কেশবপুর উপজেলা
জাম্বুরী উদ্যান

জাম্বুরি পার্ক বাংলাদেশের বাণিজ্যিক রাজধানী চট্টগ্রামের একটি উন্মুক্ত  উদ্যান। এটি আগ্রাবাদের এস এম মোরশেদ সড়কে অবস্থিত। ২০১৮ সালে ৮ দশমিক ৫৫ একর জমির ওপর উদ্যানটি প্রতিষ্ঠা করা হয়। ২০১৮ সালের ৮ সেপ্টেম্বর পার্কটি উদ্বোধন করা হয়।

বিবরণ
দীর্ঘ চক্রাকার হাটার পথ আর ৮ হাজার রানিং ফুটের উদ্যানটিতে র‍য়েছে প্রায় ৫০ হাজার বর্গফুটের জলাধার, যার কিনারায় র‍য়েছে বসবার জন্য তিনটি বড় গ্যালারি। জলাধারের পাশে রয়েছে দুইটি পাম্প হাউস। এছাড়াও র‍য়েছে সাড়ে পাঁচশ আলোক বাতির পাশাপাশি বর্ণিল ফোয়ারা। উদ্যানের চারপাশে চারটি স্থাপনার মধ্যে রয়েছে, দুইটি টয়লেট ব্লক, একটি গণপূর্ত রক্ষণাবেক্ষণ অফিস ও একটি বৈদ্যুতিক উপকেন্দ্র। প্রবেশের জন্য রয়েছে ৬টি ফটক। স্থাপত্য অধিদপ্তরের নকশায় উদ্যানটিতে রোপণ করা হয়েছে সোনালু, নাগেশ্বর, চাঁপা, রাধাচূড়া, বকুল, শিউলি, সাইকাস, টগর, জারুলসহ ৬৫ প্রজাতির ১০ হাজার গাছের চারা।

চিত্রশালা

তথ্যসূত্র

বহিঃসংযোগ

আগ্রাবাদ
চট্টগ্রামের উদ্যান
চট্টগ্রামের দর্শনীয় স্থান
বাংলাদেশের উদ্যান
চট্টগ্রামের ভবন ও স্থাপনা
হাবরখালী নদী

হাবরখালী নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৮ কিলোমিটার, গড় প্রস্থ ২৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাবরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০১।

প্রবাহ
হাবরখালী নদীটি খুলনা জেলার পাইকগাছা উপজেলার দেলুতি ইউনিয়ন এলাকায় প্রবহমান ভদ্রা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার একই উপজেলার দেলুতি ইউনিয়ন পর্যন্ত প্রবাহিত হয়ে  গড়ইখালির নিকট শিবসা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।।  এই নদীর তীরে দারুন মল্লিক খেয়াঘাট অবস্থিত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
পাইকগাছা উপজেলা
হিশনা-ঝাঞ্চা নদী

হিশনা-ঝাঞ্চা নদী  বাংলাদেশের দক্ষিণ-পশ্চিমাঞ্চলের কুষ্টিয়া ও  মেহেরপুর জেলার একটি নদী।  নদীটির দৈর্ঘ্য ৫৫ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হিশনা-ঝাঞ্চা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০২।

প্রবাহ
হিশনা-ঝাঞ্চা নদীটি কুষ্টিয়া জেলার দৌলতপুর উপজেলার রামকৃষ্ণপুর ইউনিয়ন এলাকায় প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা মেহেরপুর জেলার গাংনী উপজেলার মাঠমুড়া ইউনিয়ন পর্যন্ত প্রবাহিত হয়ে মাথাভাঙ্গা নদীতে নিপতিত হয়েছে। উৎপত্তিস্থল হতে ভেড়ামারা উপজেলার মধুপুর ইউনিয়ন পর্যন্ত নদীটি হিশনা নামে পরিচিত। অতঃপর ঝাঞ্চা নাম ধারণ করে মাঠমুড়া ইউনিয়নের মধ্য দিয়ে প্রবাহিত হয়ে মাথাভাঙ্গা নদীর সাথে মিশেছে। এ নদী ক্রমশ ভরাট হয়ে যাচ্ছে। শুষ্ক মৌসুমে তেমন পানির প্রবাহ থাকে না। এ সময় নদীর কিছু অংশে চাসাবাদ করা হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

কুষ্টিয়া জেলার নদী
মেহেরপুর জেলার নদী
ভেড়ামারা উপজেলা
দৌলতপুর উপজেলা, কুষ্টিয়া
গাংনী উপজেলা
মিরপুর উপজেলা
চট্টগ্রাম বিশ্ববিদ্যালয় রেলওয়ে স্টেশন

চট্টগ্রাম বিশ্ববিদ্যালয় রেলওয়ে স্টেশন বাংলাদেশের চট্টগ্রামে অবস্থিত একক প্লাটফর্ম বিশিষ্ট দেশের একমাত্র বিশ্ববিদ্যালয় রেলওয়ে স্টেশন।

অবস্থান
চট্টগ্রাম বিশ্ববিদ্যালয় রেলওয়ে স্টেশন চট্টগ্রাম জেলার হাটহাজারী উপজেলায় চট্টগ্রাম বিশ্ববিদ্যালয় সড়কের পাশে অবস্থিত।

বর্ণনা
এই স্টেশনে চট্টগ্রাম বিশ্ববিদ্যালয়ের শিক্ষার্থীদের যাতায়াতের জন্য ১০টি বগি বিশিষ্ট দুইটি শাটল ট্রেনের ব্যবস্থা রয়েছে। ট্রেনগুলো চট্টগ্রাম রেলওয়ে স্টেশন থেকে চট্টগ্রাম বিশ্ববিদ্যালয় রেলওয়ে স্টেশন এবং সেখান থেকে চট্টগ্রাম রেলওয়ে স্টেশন পর্যন্ত নির্ধারিত সময়সূচী অনুযায়ী যাতায়াত করে।

রেল পরিসেবা
 বিশ্ববিদ্যালয় কমিউটার ১
 বিশ্ববিদ্যালয় কমিউটার ৩

শাটল ট্রেনের সময়সূচী

জানুয়ারি ২০১৭ সালে হালনাগাদকৃত।

চিত্রশালা

তথ্যসূত্র

বহিঃসংযোগ

চট্টগ্রাম বিশ্ববিদ্যালয়
চট্টগ্রাম জেলার রেলওয়ে স্টেশন
বিশ্ববিদ্যালয় ও কলেজ প্রাঙ্গণে রেলওয়ে স্টেশন
আখিরা-মাচ্চা নদী

আখিরা-মাচ্চা নদী বাংলাদেশের উত্তর-পশ্চিমাঞ্চলের রংপুর, গাইবান্ধা ও দিনাজপুর জেলার একটি নদী। নদীটির দৈর্ঘ্য ৮৪ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আখিরা-মাচ্চা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১।

প্রবাহ 
আখিরা-মাচ্চা নদীটি রংপুর জেলার মিঠাপুকুর উপজেলার খোরাগাছ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদী পীরগঞ্জ, সাদুল্লাপুর ও পলাশবাড়ী উপজেলা অতিক্রম করে দিনাজপুর জেলার ঘোড়াঘাট উপজেলার ঘোড়াঘাট পৌরসভা পর্যন্ত প্রবাহিত হয়ে করতোয়া, নীলফামারী, নদীতে নিপতিত হয়েছে। ভাটিতে নদীটি মাচ্চা নামে পরিচিত। আখিরা নদী পীরগঞ্জ পৌরসভা পাশ দিয়ে পীরগঞ্জের বড়বিলা নামক বিলে পতিত হয়ে ওখান থেকে আবার ঘোড়াঘাট করতোয়া নদীতে মিশে গেছে। মৌসুমি প্রকৃতির এই নদীতে শুকনো মৌসুমে পানির প্রবাহ থাকে না, নদীটি অনেকটা শুকিয়ে যায়। সে সময় নদীর কোলজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। সে সময় নদীর দুকূল উপচে তীরবর্তী এলাকায় বন্যার পানি প্রবাহিত হয়।

আরও দেখুন 
 বাংলাদেশের নদীর তালিকা

তথ্যসূত্র 

দিনাজপুর জেলার নদী
গাইবান্ধা জেলার নদী
রংপুর জেলার নদী
মিঠাপুকুর উপজেলা
সাদুল্লাপুর উপজেলা
পলাশবাড়ী উপজেলা
ঘোড়াঘাট উপজেলা
পীরগঞ্জ উপজেলা, রংপুর
আখিরা নদী

আখিরা নদী বাংলাদেশের রংপুর জেলায় অবস্থিত একটি নদী। নদীটির দৈর্ঘ্য ৩০ কিলোমিটার।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র 

রংপুর জেলার নদী
মিঠাপুকুর উপজেলা
বিজয় হাজারে

বিজয় স্যামুয়েল হাজারে (; জন্ম: ১১ মার্চ, ১৯১৫ - মৃত্যু: ১৮ ডিসেম্বর, ২০০৪) মহারাষ্ট্র রাজ্যে জন্মগ্রহণকারী বিখ্যাত ভারতীয় ক্রিকেটার ছিলেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। পাশাপাশি ডানহাতে মিডিয়াম পেস বোলিংয়েও পারদর্শিতা দেখিয়েছেন তিনি।

ভারত ক্রিকেট দলের অন্যতম সদস্য হিসেবে ১৪ টেস্টে অধিনায়কত্ব করেন। ভারতের টেস্ট মর্যাদাপ্রাপ্তির প্রায় বিশ বছর পর ২৫তম টেস্টে দলের প্রথম বিজয়ে নেতৃত্ব দিয়েছিলেন বিজয় হাজারে।

টেস্ট ক্রিকেট 
শিক্ষক পিতার আট সন্তানের অন্যতম হাজারে তৎকালীন বোম্বে প্রেসিডেন্সির সাংলি এলাকায় ১৯১৫ সালে জন্মগ্রহণ করেন।

হাজারের টেস্ট রেকর্ড বেশ সমৃদ্ধ ছিল। ৩০ টেস্টে ৪৭.৬৫ গড়ে ৭ সেঞ্চুরি সহযোগে ২,১৯২ রান করেন। টেস্টে ২০ উইকেট লাভ করেছেন। তন্মধ্যে ডোনাল্ড ব্র্যাডম্যান তিনবার তার শিকারে পরিণত হন। ১৯৪৭-৪৮ মৌসুমে স্বাগতিক অস্ট্রেলিয়ার বিপক্ষে অ্যাডিলেডে ১১৬ ও ১৪৫ রান সংগ্রহ করেছিলেন।

১৯৫১-৫২ মৌসুমে মাদ্রাজে সফরকারী ইংল্যান্ডের বিপক্ষে ভারত দল ইনিংস ও ৮ রানের বিশাল ব্যবধানে জয় পায় যা তার অধিনায়কত্বে একমাত্র জয়। ঐদিনই রাজা ষষ্ঠ জর্জ মৃত্যুবরণ করেছিলেন।

বৈশ্বিক দৃষ্টিকোণে তিনি সহজাত অধিনায়কের অধিকারী ছিলেন না। ফলশ্রুতিতে তার ব্যাটিং বেশ ক্ষতিগ্রস্ত হয়। তার প্রধান প্রতিদ্বন্দ্বী বিজয় মার্চেন্টের মতে, 'অধিনায়কের দায়িত্ব পালন করায় হাজারে ভারতের সেরা ব্যাটসম্যান হতে পারেননি'।

অর্জনসমূহ 
প্রথম ভারতীয় ক্রিকেটার হিসেবে টেস্টের উভয় ইনিংসে সেঞ্চুরি করেন। অ্যাডিলেড ওভালের ঐ টেস্টে ১১৬ ও ১৪৫ রান তুললেও তার দল পরাজয়বরণ করেছিল। অন্যদিকে, ১৯৫১-৫২ মৌসুমে সফরকারী ইংল্যান্ডের বিপক্ষে কানপুরে অনুষ্ঠিত টেস্টের উভয় ইনিংসে জোড়া শূন্য লাভ করেন তিনি। এছাড়াও প্রথম ভারতীয় হিসেবে পরপর তিন টেস্টে সেঞ্চুরি হাঁকিয়েছিলেন তিনি।

অবসর 
ক্রিকেট থেকে বিদায় নেবার অল্প কিছুদিন পর ভারতের টেস্ট দল নির্বাচক হন।

তার নামানুসারে ভারতের আঞ্চলিক ক্রিকেট প্রতিযোগিতা বিজয় হাজারে ট্রফি নিয়মিতভাবে অনুষ্ঠিত হয়। জসু প্যাটেলের সাথে তাকেও যৌথভাবে পদ্মশ্রী পদকে ভূষিত করা হয়।

দীর্ঘদিন ক্যান্সারজনিত রোগে আক্রান্ত থাকার পর ডিসেম্বর, ২০০৪ সালে বিজয় হাজারের দেহাবসান ঘটে।

তথ্যসূত্র

আরও পড়ুন 
Obituary, The Times, 20 December 2004, page 44
Cricinfo Player Profile : Vijay Samuel Hazare
rediff.com Factfile – Vijay Hazare
Former Indian captain Hazare dies (BBC, 18 December 2004)

আরও দেখুন 
 অধিনায়ক
 লালা অমরনাথ
 ভারতীয় ক্রিকেট নিয়ন্ত্রণ বোর্ড

বহিঃসংযোগ 
 
 
Obituary  (The Hindu, 19 December 2004)
 Obituary  (The Times, 20 December 2004)
Obituary (The Guardian, 20 December 2004)

১৯১৫-এ জন্ম
২০০৪-এ মৃত্যু
ভারতীয় ক্রিকেটার
ভারতের টেস্ট ক্রিকেটার
ভারতের টেস্ট ক্রিকেট অধিনায়ক
বরোদার ক্রিকেটার
কমনওয়েলথ একাদশের ক্রিকেটার
মধ্য ভারতের ক্রিকেটার
মহারাষ্ট্রের ক্রিকেটার
পশ্চিম অঞ্চলের ক্রিকেটার
সাংলির ব্যক্তি
মারাঠি ব্যক্তি
ক্রীড়ায় পদ্মশ্রী প্রাপক
ভারত জাতীয় ক্রিকেট দল নির্বাচক
মলাশয়ের ক্যান্সারে মৃত্যু
বাদ-বাকী একাদশের ক্রিকেটার
টেক্স

টেক্স ( অথবা , নিচে দেখুন) একটি টাইপসেটিং প্রোগ্রাম  যা ডোনাল্ড কানুথ কর্তৃক প্রস্তুতকৃত, ১৯৭৮ সালে প্রকাশিত হয়।

See also

Notes 

মার্কআপ ভাষা
কায়ারদিল্দ ভাষা

কায়ারদিল্দ একটি তাঙ্কিক ভাষা যা অবশিষ্ট দশ জনের চেয়ে কম অনর্গল ভাষাভাষী লোকের কথ্য ভাষা। এই ভাষা পরিবার এর অন্য সদস্যদের মধ্যে লারদিল, যুকুল্টা (গঙ্গালিডা) এবং ইয়াংকাল অন্তর্ভুক্ত।

এটা তার অনেক অস্বাভাবিক কারককে জন্য বিখ্যাত, যেখানে চার স্তর পর্যন্ত কারক বিদ্যমান, গুচ্ছ-স্তরে ব্যবহার থেকে বাস্তবমুখী কারণের সংকেতের সম্পর্ক এবং  প্রায়োগিক ক্ষেত্রে, এবং শেষে আরেক সেট ক্রিয়া কারক বিদ্যমান যা গঠনগত দিক থেকে সেগুলোকে বিশেষ্য থেকে ক্রিয়া তে রূপান্তর করে।

ধ্বনি

তথ্যসূত্র

গ্রন্থপঞ্জি

আরো পড়ুন

 Evans, Nicholas.  1988. Odd topic marking in Kayardild.  In Peter Austin, ed., Complex sentence constructions in Australian Languages.  Amsterdam: John Benjamins. pp. 219–266.
 Evans, Nicholas. 1992. Kayardild Dictionary and Thesaurus.  University of Melbourne: Department of Linguistics and Language Studies.
 Evans Nicholas. 1995b. A Grammar of Kayardild.  Berlin: Mouton de Gruyter.
 Evans, Nicholas. 1995c. The Kayardild language. In Julia Robinson, ed. Voices of Queensland. Melbourne: অক্সফোর্ড ইউনিভার্সিটি প্রেস.
 Evans, Nicholas. 1995d.  Multiple case in Kayardild: anti-iconicity and the diachronic filter. In F. Plank, ed., Double case. Agreement by Suffixaufnahme. Oxford: University Press. pp. 396–428.
 Evans, Nicholas. 2001. Typologies of agreement: some problems from Kayardild. Transactions of the Philological Society 101.2:203-234.
 Evans, Nicholas. 2006. Kayardild. In Keith Brown (ed.), Encyclopaedia of Language and Linguistics, Vol. 6.  Oxford: Elsevier.  pp. 168–9.
 Round, Erich. 2009. Kayardild Morphology, Phonology, and Morphosyntax. PhD dissertation, Yale University.
জুলফিকার (চলচ্চিত্র)

জুলফিকার একটি ভারতীয় বাংলা চলচ্চিত্র।এই ছবিটি পরিচালনা করেছেন বিখ্যাত পরিচালক সৃজিত মুখোপাধ্যায়। এই ছবিটি উইলিয়াম শেক্সপিয়র এর জুলিয়াস সিজারের এবং অ‍্যন্টনি ও ক্লিওপেট্রা নাটকের আলোকে তৈরী করা হয়। এতে অভিনয় করেন প্রসেনজিৎ চট্টোপাধ্যায়, দেব, যীশু সেনগুপ্ত, পরমব্রত চট্টোপাধ্যায়, নুসরাত জাহান এবং পাওলি দাম সহ আরোও অনেকে।

কাহিনী
জুলফিকার প্রধানত 'জুলিয়াস সিজার’ আর ‘অ্যান্টনি অ্যান্ড ক্লিওপেট্রা' এর গল্পের অনুকরণে বানানো হয়েছে।

কলকাতা বন্দরের সিন্ডিকেটের অন্যতম হোতা জুলফিকার আহমেদ। তিনি যেমন ক্ষমতাবান, তেমনি জনপ্রিয়ও বটে। সে বন্দর এলাকা প্রায় একা হাতে নিয়ন্ত্রণ করে। তবে নিজের কাছের লোক নিজেদের স্বার্থ হাসিল করতে পিছন থেকে ছুরি মারে তাঁকে। এখান থেকেই গল্পের শুরু।

অভিনয়শিল্পী

সংগীত 
জুলফিকার চলচ্চিত্রের গান লিখেছেন ও সুর করেছেন অনুপম রায়।

বক্স অফিস
চলচ্চিত্রটি ৭ অক্টোবর ২০১৬ মুক্তি পায়। প্রথম দিনে মোট আয় করে  টাকা এবং চার দিনে  টাকা আয় করে। প্রথম সপ্তাহে চলচ্চিত্রটি মোট আয় করে  টাকা।

তথ্যসূত্র

বহিঃসংযোগ
 

২০১৬-এর চলচ্চিত্র
বাংলা ভাষার ভারতীয় চলচ্চিত্র
ভারতীয় চলচ্চিত্র
সৃজিত মুখোপাধ্যায় পরিচালিত চলচ্চিত্র
পশ্চিমবঙ্গের পটভূমিতে চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
অনুপম রায় সুরারোপিত চলচ্চিত্র
ভারতীয় গ্যাংস্টার চলচ্চিত্র
মুহাম্মদ ইবনে ইসহাক ইবনে ইবরাহিম

মুহাম্মদ ইবনে ইসহাক ইবনে ইবরাহিম (, মৃত্যু: জুন ৮৫১) ছিলেন আব্বাসীয় খিলাফতের সময়কার বাগদাদের মুসআবি গভর্নর। ৮৫০ সাল থেকে মৃত্যুর আগ পর্যন্ত তিনি এই পদে ছিলেন।

কর্মজীবন
মুহাম্মদ ছিলেন ইসহাক ইবনে ইবরাহিম আল-মুসআবির পুত্র। পিতার জীবদ্দশায় তাকে সামারায় আব্বাসীয় দরবারে অংশ নেয়ার জন্য পাঠানো হয়েছিল। এখানে তিনি কেন্দ্রীয় সরকারের দায়িত্বপালন করেছেন এবং ইসহাকের প্রতিনিধি হিসেবে কাজ করেছেন।

৮৫০ সালে ইসহাক মারা যাওয়ার পর মুহাম্মদ বাগদাদের নিরাপত্তা প্রধানের দায়িত্ব পান। তিনি ফারসও লাভ করেছিলেন। কিন্তু এই প্রদেশের গভর্নর তার চাচা মুহাম্মদ ইবনে ইবরাহিম আল-মুসআবি তার প্রতি প্রতিদ্বন্দ্বী মনোভাব পোষণ করায় তিনি তাকে অপসারণ করে তার স্থলে নিজের চাচাত ভাই হুসাইন ইবনে ইসমাইল আল-মুসআবিকে ফারসের গভর্নর হিসেবে নিয়োগ দেন।

মুহাম্মমদ ৮৫১ সালের জুন মাসে মারা যান। এরপর আবদুল্লাহ ইবনে ইসহাক ইবনে ইবরাহিমকে তার পদ প্রদান করা হয়।

তথ্যসূত্র 

 
 
 

৮৫১-এ মৃত্যু
বাগদাদের তাহিরি গভর্নর
৯ম শতাব্দীর ইরানি ব্যক্তি
লাসা রেলওয়ে স্টেশন

লাসা রেলওয়ে স্টেশন () হল লাসা শহরের একমাত্র রেলওয়ে স্টেশন। এটি গোলামাদ-লাসা রেলপথের প্রান্তিক স্টেশন। এই রেল স্টেশনের দ্বারা লাসার সঙ্গে রাজধানী বেজিং ও সাংহাই সহ অন্যান্য কয়েকটি গুরুত্বপূর্ণ শহরের সঙ্গে যোগাযোগ সঙ্গঠিত হয়েছে।

অবস্থান
স্টেশনটি লাসা শহরের কেন্দ্র থাকে ৫ কি.মি দূরে ও লাসা নদী থেকে প্রায় ১ কিমি দূরে অবস্থিত। নদীটির উপর লিওয়া সেতুটি লাসা শহর ও লাসা রেলওয়ে স্টেশনকে যুক্ত করেছে।

আরও দেখুন
 লাসা

তথ্যসূত্র

বহিঃসংযোগ 

 Lhasa Railway Station construction completed 

রেলওয়ে স্টেশন
তিব্বত
তিব্বতের রেলওয়ে স্টেশন
লাসার পরিবহন ব্যবস্থা
২০০৬-এ চীনে চালু রেলওয়ে স্টেশন
মুহাম্মদ ইবনে আবদুল্লাহ ইবনে তাহির

আবুল আব্বাস মুহাম্মদ ইবনে আবদুল্লাহ ইবনে তাহির (৮২৪/৫ – নভেম্বর ৮৬৭) ছিলেন আব্বাসীয় খিলাফতের অধীনে বাগদাদের তাহিরি বংশীয় গভর্নর ও পুলিশ প্রধান। ৮৫১ সাল থেকে তার মৃত্যুর পূর্ব পর্যন্ত তিনি এই দায়িত্বপালন করেছেন। এই সময় সংঘটিত গৃহযুদ্ধে তিনি গুরুত্বপূর্ণ ভূমিকা পালন করেছেন। ৮৬০ এর দশকে তিনি ইরাক, মক্কা ও মদিনার গভর্নর হিসেবেও দায়িত্বপালন করেছেন। তাকে পণ্ডিত, কবি এবং শিল্পী ও পণ্ডিতদের গুণগ্রাহী হিসেবে দেখা হত।

তথ্যসূত্র

 
 
 
 
 

৮২০-এর দশকে জন্ম
৮৬৭-এ মৃত্যু
আব্বাসীয় গভর্নর
বাগদাদের তাহিরি গভর্নর
আব্বাসীয় যুগের কবি
৯ম শতাব্দীর ইরানি ব্যক্তি
ফার্সি ভাষার কবি
মদিনার আব্বাসীয় গভর্নর